ฟลอเรส รับ วัตฟอร์ดห่วยเองเกมพ่ายพาเลซคาบ้าน
กีเก ซานเชซ ฟลอเรส  กุนซือเลือดกระทิงของทีมวัตฟอร์ด  เมินประเด็นจุดโทษปัญหาในเกมพรีเมียร์ลีก อังกฤษ นัดที่แตนอาละวาดเปิดบ้านพ่าย คริสตัล พาเลซ 0-1ชี้ทีมของเขาเล่นไม่ดีพอเอง,สำนักข่าวต่างประเทศรายงานวันที่ 27 ก.ย. ว่า กีเก ซานเชซ ฟลอเรส  ผู้จัดการทีมชาวสเปน ของ แตนอาละวาด วัตฟอร์ด  ยอมรับทีมของเขาเล่นได้ไม่ดีพอเอง ในเกมพรีเมียร์ลีก อังกฤษ นัดเปิดบ้านพ่าย อินทรีผงาด คริสตัล พาเลซ 0-1 เมื่อคืนวันอาทิตย์ที่ผ่านมา,เกมนี้จุดเปลี่ยนมาอยู่ที่การได้จุดโทษในช่วงครึ่งหลังของ คริสตัล พาเลซ ซึ่งไม่ค่อยชัดเจนเท่าไหร่ว่า อัลลัน นียอม นั้นไปทำฟาล์วใส่ วิลฟรีด ซาฮา ในเขตโทษหรือไม่ แต่ผู้ตัดสินก็ชี้เป็นจุดโทษ ซึ่ง โยอัน กาบาย สังหารไม่พลาด และเป็นประตูชัยช่วยให้ คริสตัล พาเลซ เอาชนะ วัตฟอร์ด ไป 1-0 และเป็นการพ่ายแพ้ในบ้านนัดแรกของวัตฟอร์ดในฤดูกาลนี้อีกด้วย,ฟลอเรส กล่าวว่า มันเป็นเรื่องยากในการหยุดเกมรุกของคริสตัล พาเลซ ซึ่งมันอึดอัดจริงๆสำหรับเรา เราเล่นกันได้ไม่ดีนักในตอนที่ได้ครองบอล เราต้องเล่นทางริมเส้นให้มากกว่านี้ เราไม่สามารถหยุดเกมสวนกลับของพวกเขาได้ และแนวรับของเราก็ยืนไม่เป็นระเบียบสักเท่าไหร่ในช่วงครึ่งแรก ส่วนเรื่องจุดโทษการตัดสินใจขั้นสุดท้ายมันอยู่ที่ผู้ตัดสิน ซึ่งมันเป็นการตัดสินใจที่สำคัญ ผมเองก็ไม่รู้ว่าเขาตัดสินถูกหรือเปล่า บางทีมันอาจเป็นจุดที่ตัดสินเกมนี้เลย แต่เราไม่ได้แพ้เกมนี้เพราะจุดโทษ เราแพ้ในวันนี้เพราะเราเล่นไม่ดีและคริสตัล พาเลซ เล่นดีกว่าเรา เราไม่ได้มีฟอร์มการเล่นที่ดีในเกมนี้เลย
กีเก ซานเชซ ฟลอเรส  กุนซือเลือดกระทิงของทีมวัตฟอร์ด  เมินประเด็นจุดโทษปัญหาในเกมพรีเมียร์ลีก อังกฤษ นัดที่แตนอาละวาดเปิดบ้านพ่าย คริสตัล พาเลซ 0-1ชี้ทีมของเขาเล่นไม่ดีพอเอง
พรีเมียร์ลีก,วัตฟอร์ด,คริสตัล พาเลซ,กีเก ซานเชซ ฟลอเรส,ข่าวกีฬา,ข่าว,ไทยรัฐออนไลน์